অর্ধডজন গোলে জিতলে নেপালের বিরুদ্ধে ম্যাচটি টাফই ছিল। যে কারণে রোববার অনুশীলনে রিকোভারির দিকেই বেশি গুরুত্ব দিয়েছেন বাংলাদেশ দলের কোচ গোলাম রব্বানী ছোটন, ‘একটা টাফ ম্যাচের একদিন বিরতির পর আরেকটি ম্যাচ। এ কারণে রিকোভারিতেই গুরুত্ব দিয়েছি। দলের সবাই ভালো আছে, কারো ইনজুরি নেই। নেপালের বিপক্ষে অনেক গোল মিস করেছে মেয়েরা। সমস্যাগুলো কি ছিল ওদের সেটা বুঝিয়ে দিয়েছি। ভুটান আগের ম্যাচের ফল নিয়ে আমাদের ভাবনা নেই। আশা করি, ভালো ফুটবল খেলেই আমরা ৩ পয়েন্ট নিয়ে ফিরতে পারবো।’